APPLE INC.
MACOS SDK- JA XCODE-SOPIMUS

LUE TÄMÄ MACOS SDK- JA XCODE-SOPIMUS (”LISENSSI”) HUOLELLISESTI ENNEN KEHITYSOHJELMISTON (MÄÄRITELTY ALLA) KÄYTTÖÄ. KEHITYSOHJELMISTOA KÄYTTÄMÄLLÄ SITOUDUT NOUDATTAMAAN TÄMÄN LISENSSIN EHTOJA.  JOS HANKIT KEHITYSOHJELMISTOA SÄHKÖISESTI, OSOITA HYVÄKSYVÄSI TÄMÄN LISENSSIN EHDOT OSOITTAMALLA HYVÄKSYN-PAINIKETTA.  JOS ET HYVÄKSY TÄMÄN LISENSSIN EHTOJA, ÄLÄ KÄYTÄ KEHITYSOHJELMISTOA, JA OSOITA ”EN HYVÄKSY” -PAINIKETTA. 

TÄRKEÄ HUOMAUTUS: Siltä osin kuin tätä ohjelmistoa voidaan käyttää aineiston jäljentämiseen, Lisenssi sallii sinulle ainoastaan sellaisen aineiston jäljentämisen, joka ei ole tekijänoikeuksien suojaamaa tai jonka jäljentämiseen sinulla on valtuutus tai laillinen lupa. Jos olet epävarma oikeudestasi jäljentää aineistoa, ota yhteyttä lainopilliseen neuvonantajaan.

1. Yleistä. 
A. Apple-ohjelmisto, työkalut, apuohjelmat, näyte- tai esimerkkikoodi, dokumentaatio, liittymät, sisältö, data ja muu tämän Lisenssin mukana tuleva materiaali, olipa se sitten levyllä, painettuna tai sähköisenä dokumentaationa, kirjoitussuojatussa muistissa, millä tahansa muulla medialla tai missä tahansa muussa muodossa, (yhteisnimitykseltään ”Kehitysohjelmisto”) on lisensoitu, ei myyty, sinulle Apple Inc:n (”Apple”) toimesta käytettäväksi ainoastaan tämän Lisenssin ehtojen mukaisesti.  Apple ja/tai Applen lisensoijat säilyttävät omistajuutensa Kehitysohjelmistoon ja pidättävät itsellään kaikki oikeudet, joita ei ole erikseen annettu sinulle. Tämän Lisenssin ehdot kattavat myös Applen mahdollisesti tarjoamat ohjelmistopäivitykset, jotka korvaavat alkuperäisen Kehitysohjelmiston ja/tai täydentävät sitä, ellei tällaisen päivityksen mukana tule erillistä lisenssiä, jolloin kyseisen lisenssin ehdot koskevat kyseistä päivitystä. 

B. Kehitysohjelmiston kautta katsellun tai ladatun sisällön omistus- ja immateriaalioikeudet kuuluvat vastaavan sisällön omistajalle. Tällaista sisältöä saattavat suojata tekijänoikeus- tai muut omistusoikeudelliset lait ja sopimukset ja sisältö saattaa olla tällaista sisältöä tarjoavan kolmannen osapuolen käyttöehtojen alainen. Tämä Lisenssi ei anna sinulle minkäänlaista oikeutta tällaisen sisällön käyttöön eikä takaa, että sisältö on jatkossakin saatavillasi.

2. Lisenssin käyttö ja rajoitukset.
A. Lisenssi. Tämän Lisenssin sopimusehtojen puitteissa sinulle annetaan rajoitettu, rinnakkainen oikeus käyttää Kehitysohjelmistoa Apple-merkkisissä tietokoneissa sovellusten ja muiden ohjelmien kehittämiseen ja testaamiseen. Voit tehdä sisäiseen käyttöön niin monta kopiota Kehitysohjelmistosta kuin on kohtuudella tarpeen Kehitysohjelmiston käyttämiseksi tämän Lisenssin sallimilla tavoilla ja jakaa kyseisiä kopioita vain työntekijöillesi, joiden toimenkuvat vaativat Kehitysohjelmiston käyttöä, edellyttäen että kopioit jokaisen Kehitysohjelmiston, tai sen osan niin, että niissä näkyy samat tekijänoikeus- ja muut omistustiedot kuin alkuperäisessä. 

B. Muut käyttörajoitukset. Tässä Lisenssissä määritetyt käyttöoikeudet eivät salli sinun asentaa tai käyttää Kehitysohjelmistoa missään ei-Apple-merkkisessä tietokoneessa, eikä mahdollistaa sitä muille. Elleivät tämän Lisenssin ehdot tai muu Applelta saatu lisenssi sitä erikseen salli: (i) vain yksi käyttäjä voi käyttää Kehitysohjelmistoa kerrallaan etkä (ii) saa asettaa Kehitysohjelmistoa käytettäväksi verkon kautta, missä useat käyttäjät voisivat käyttää sitä samanaikaisesti. Et saa vuokrata, liisata, lainata, myydä, alilisensoida, tai muuten levittää edelleen Kehitysohjelmistoa tai käyttää luvattomalla tavalla mitään Kehitysohjelmiston tarjoamia tai sen kautta käytettäviä palveluita. 

C. Ei takaisinmallinnusta; Rajoituksia. Sitoudut siihen, että et saa kopioida (muutoin kuin tässä Lisenssissä on erikseen sallittu), takaisinkääntää, takaisinmallintaa, purkaa tai yrittää muuten palauttaa lähdekoodiksi tai muokata Kehitysohjelmistoa, sen tarjoamia, tai sen kautta käytettäviä palveluita tai mitään niiden osia, purkaa niiden salausta tai luoda niiden pohjalta johdannaisteoksia etkä antaa muille mahdollisuutta tehdä näin (muutoin kuin ainoastaan mikäli ja siinä määrin kuin jonkin edellä mainitun rajoituksen estää sovellettava laki tai Avoimen lähdekoodin komponenttien tai Näytekoodin käyttöä koskevat lisenssiehdot). 

D. Näytekoodi. Tietyt Kehitysohjelmiston osat sisältävät Applen toimittamaa näyte- tai esimerkkikoodia (”Näytekoodi”). Sinulla on oikeus käyttää, toisintaa, muokata ja jaella edelleen näitä Näytekoodeja vain Näytekoodin tai siihen liittyvän projekti(e)n mukana tulevien lisenssiehtojen mukaisesti.

E. QuickTime-kehitysohjelmisto. Sinulla on oikeus käyttää QuickTime-kehitysohjelmistoa ainoastaan kehittääksesi sovellusohjelmistoja, jotka ovat yhteensopivia ja toimivat ainoastaan tuetuilla macOS- ja/tai Windows-alustoilla, joihin on asennettu Quick Time. Ohjelmistosovelluksesi ei saa häiritä QuickTime Playerin tai QuickTime -liitännäisen toimintaa, mukaan lukien rajoituksetta Quick Timelle rekisteröidyt tiedostotyypit tai MIME-tyyppien liitokset.

F. Järjestelmän kuvien käyttäminen. Järjestelmän kuvat (englanniksi System Provided Images) on määritelty Applen Human Interface Guidelines -ohjeissa macOS- ja iOS-käyttöjärjestelmille (”Järjestelmän kuvat”). Ne ovat Applen omistamia ja sinulle on annettu lisenssi niiden käyttöön ainoastaan Kehitysohjelmistoa käyttäen tehtävää macOS- ja iOS-sovellusten kehittämistä varten. Tämän Lisenssin päättyessä voit jatkaa Järjestelmän kuvien jakelemista osana sovelluksia, jotka olet kehittänyt Kehitysohjelmistoa käyttäen. Applen niin pyytäessä sinun on kuitenkin toimitettava Applelle kopio Kehitysohjelmistoa käyttäen kehittämistäsi sovelluksista, joissa on Järjestelmän kuvia, jotta Apple voi oman harkintansa mukaan päättää, noudattaako Järjestelmän kuvien käyttösi näitä ehtoja.

G. Sijaintipalvelut; suostumukset. 
1. Apple voi mahdollistaa sinulle tiettyjen Applen dokumentoimien sijaintipohjaisten ohjelmien ohjelmointirajapintojen (API) (esim. Core Location) käytön (”Sijainti-APIt”) Kehitysohjelmiston kautta.  Sinulla on oikeus käyttää kyseisiä API-rajapintoja ja palveluita näiden sopimusehtojen puitteissa ainoastaan mahdollistaaksesi kehittämillesi macOS -sovelluksille (“Sovellukset”) pääsyn sijaintitietoihin (esimerkiksi käyttäjän tietokoneen reaaliaikaiseen maantieteelliseen sijaintiin), jonka käyttöön kyseisellä tavalla käyttäjä on antanut suostumuksen. Sijaintiin perustuvia sovellusliittymärajapintoja hyödyntäviä Sovelluksia ei saa suunnitella tai markkinoida automaattiseen tai itsenäiseen ajoneuvojen ohjaamiseen, tai hälytysajo- tai hengenpelastustarkoituksiin. Lisäksi, Sovellusten, jotka tarjoavat sijaintiin perustuvia palveluita tai toimintoja, on ilmoitettava henkilölle, ennen kuin Sovellus kerää, lähettää tai muulla tavoin käyttää hänen sijaintitietojaan ja pyydettävä henkilöltä suostumus tälle käytölle. Jos Sovellus käyttää Sijainti-APIa tosiaikaiseen navigointiin (mukaan lukien rajoituksetta reittiopastus käännös käännökseltä ja muu anturin mahdollistama reittiopastus), sinulla on oltava loppukäyttäjän lisenssisopimus, joka sisältää seuraavan huomautuksen: KÄYTÄT TÄTÄ TOSIAIKAISTA REITTIOPASTUSSOVELLUSTA TÄYSIN OMALLA VASTUULLASI. SIJAINTITIEDOT EIVÄT VÄLTTÄMÄTTÄ OLE TÄSMÄLLISIÄ.

2. Sitoudut siihen, että sinä et tai Sovelluksesi eivät tee toimimattomiksi, ohita tai muulla tavoin häiritse Applen asettamia järjestelmäilmoituksia, varoituksia, näytölle tulevia ikkunoita, suostumuspyyntöjä tai vastaavia, mukaan lukien rajoituksetta sellaiset, joiden tarkoituksena on tiedottaa käyttäjälle, että hänen sijaintitietojaan kerätään, lähetetään, ylläpidetään, prosessoidaan tai käytetään tai joiden tarkoituksena on hankkia suostumus tällaiseen käyttöön.  Jos käyttäjä ei anna suostumusta tai peruu sen, sinä et saa ja Sovelluksesi ei saa kerätä, lähettää, ylläpitää, käsitellä tai käyttää käyttäjän sijaintitietoja tai -dataa Sijainti-API-rajapintoja käyttäen. Ymmärrät ja hyväksyt, että sinun ja Sovellustesi on noudatettava kaikkia sovellettavia rikos- ja yksityisoikeuslakeja ja muita säädettyjä lakeja ja määräyksiä (mukaan lukien tietosuojaa, tietojen keräämistä ja sijaintipalveluita koskevat lait ja määräykset) kaikilla niillä oikeustoimialueilla, joille Sovelluksiasi mahdollisesti toimitetaan.  Olet yksin vastuussa, eikä Applella ole mitään vastuuta tai korvausvelvollisuutta koskien kaikkia vaatimuksia, syytöksiä, kanteita, vastuita, menetyksiä, vahinkoja, kustannuksia ja kuluja, jotka johtuvat Sovelluksestasi tai liittyvät siihen, mukaan lukien rajoituksetta Sovelluksesi Sijainti-APIen käyttö.

H. Lakien noudattaminen. Sitoudut käyttämään Kehitysohjelmistoa ja palveluita noudattaen kaikkia sovellettavia lakeja, mukaan lukien paikalliset lait maassa, jossa asut tai jossa latasit tai käytät Kehitysohjelmistoa tai palveluita.

3. Siirto. Voit kertaalleen pysyvästi siirtää kaikki lisenssin Kehitysohjelmistoon (Applen toimittamassa alkuperäisessä muodossa) suomat oikeudet toiselle osapuolelle edellyttäen, että: (a) Kehitysohjelmisto siirretään kokonaisuudessaan, mukaan lukien kaikki komponenttien osat ja tämä Lisenssi, (b) nykyinen lisenssinhaltija ei säilytä mitään Kehitysohjelmiston kopioita, täydellisiä tai osittaisia, mukaan lukien tietokoneeseen tai muuhun tallennuslaitteeseen tallennetut kopiot ja (c) osapuoli, jonka haltuun Kehitysohjelmisto siirtyy, hyväksyy tämän Lisenssin sopimusehdot. Sinulla ei ole oikeutta siirtää Kehitysohjelmistoa, jota on muokattu tai joka on korvattu kohdassa 13 esitetyllä tavalla. Kaikki Kehitysohjelmiston komponentit kuuluvat kokonaisohjelmistoon, eikä niitä voida erottaa muusta ohjelmistosta ja jaella itsenäisinä sovelluksina.

4. Suostumus tietojen käyttöön.
A. Vianmääritys- ja käyttötiedot. Jos valitset, että sallit vianmääritys- ja käyttötietojen keräämisen, hyväksyt, että Apple ja sen tytäryritykset ja edustajat saattavat kerätä, ylläpitää, käsitellä ja käyttää vianmääritykseen liittyvää, teknistä, käyttöä koskevaa ja vastaavaa tietoa, mukaan lukien rajoituksetta yksilölliset järjestelmän tai laitteiston tunnisteet, tietokoneeseesi, järjestelmääsi, ohjelmistoosi ja oheislaitteisiisi liittyvät tiedot, joita kerätään ajoittain, jotta Applen tuotteita ja palveluita voidaan tarjota ja parantaa, jotta sinulle voidaan paremmin tarjota ohjelmistopäivityksiä, tuotetukea ja mahdollisia muita Kehitysohjelmistoon liittyviä palveluita ja jotta voidaan varmistaa tämän Lisenssin ehtojen noudattaminen. Voit milloin tahansa muuttaa vianmääritys- ja käyttötietojen keräämisen asetuksiasi menemällä tietokoneen Vianmääritys ja käyttö -asetukseen ja poistamalla valintaneliön valinnan. Vianmääritys ja käyttö -asetus löytyy Järjestelmäasetusten Suojaus ja yksityisyys -asetuksista. Apple saattaa käyttää näitä tietoja yllä kuvattuihin tarkoituksiin muodossa, josta sinua ei voida suoraan tunnistaa. Jotta Apple voi tarjota yhteistyökumppaneilleen ja kolmansien osapuolten kehittäjille mahdollisuuden parantaa Applen tuotteiden kanssa käytettäviksi tarkoitettuja ohjelmistojaan, laitteistojaan ja palvelujaan, Apple voi myös tarjota kenelle tahansa tällaiselle yhteistyökumppanille tai kolmannen osapuolen kehittäjälle tietyn määrän vianmääritystietoa, jolla on merkitystä kyseisen yhteistyökumppanin tai kehittäjän ohjelmiston, laitteiston ja/tai palveluiden kannalta, niin kauan kuin vianmääritystieto on muodossa, josta sinua ei voida tunnistaa henkilökohtaisesti. 

B. Tietosuojakäytäntö. Tietojasi käsitellään aina noudattaen Applen tietosuojakäytäntöä, joka sisällytetään viittauksella näihin käyttöehtoihin ja joka on luettavissa osoitteessa: http://www.apple.com/legal/privacy/.

5. Palvelut; Mac Developer Program.
A. Apple saattaa tarjota Kehitysohjelmistossa tai sen kautta käyttöösi lisäpalveluita.  Näiden palveluiden käyttö voi edellyttää Apple ID:tä, lisäehtojen hyväksymistä ja voi olla erikseen maksullista. Jos päätät käyttää kyseisiä palveluita Kehitysohjelmiston yhteydessä, kaikki kyseisten palveluiden käyttösi on kyseisten erillisten ehtojen ja määräysten alaista (esim. Applen Developer Program -tilin kautta saadun Developer ID:n käyttö on Apple Developer Program -ohjelman Developer ID:tä koskevien ehtojen alaista), mutta tämä Lisenssi kattaa yhä Kehitysohjelmiston käytön edelleen tällä sopimuksella. Jos haluat levittää kehittämiäsi Ohjelmia Mac App Storeen, on sinun liityttävä Mac Developer Program -ohjelmaan. Lisätietoja Applen Developer Program -ohjelmasta löytyy osoitteesta http://developer.apple.com/. Apple pidättää itsellään oikeuden kieltää pääsyn mihin tahansa Developer Program -ohjelmaan milloin tahansa oman harkintansa mukaan. 

B. Hyväksyt, että palveluissa on omisteista sisältöä, tietoa ja aineistoa, jonka omistavat Apple ja sen lisensoijat ja jota suojaavat siihen sovellettavat immateriaalioikeutta koskevat ja muut lait. Hyväksyt, että et käytä tällaista omisteista sisältöä, tietoa tai aineistoa millään muulla tavoin kuin käyttämällä palveluita sallitusti tai millään tavalla, joka on ristiriidassa tämän Lisenssin ehtojen kanssa tai loukkaa Applen tai kolmansien osapuolten immateriaalioikeuksia. Muutoin kuin palvelun soveltuvien ehtojen rajoissa erikseen sallitusti sitoudut olemaan jäljentämättä, muokkaamatta, vuokraamatta, liisaamatta, lainaamatta, myymättä tai jakamatta palveluita millään tavalla, olemaan luomatta palveluihin pohjautuvia töitä ja olemaan hyödyntämättä palveluita millään valtuuttamattomalla tavalla, mukaan lukien mutta niihin rajoittumatta palveluiden käyttäminen haittaohjelmien levittämiseen, tunkeutumiseen tai verkon kapasiteetin kuormittaminen. 

C. Lisäksi palvelut, joita voidaan käyttää, linkittää tai näyttää Kehitysohjelmiston kautta, eivät välttämättä ole käytettävissä kaikilla kielillä tai kaikissa maissa. Apple ei esitä, että yksikään kyseisistä palveluista sopisi käytettäviksi tai olisivat käytettävissä missään tietyssä paikassa. Apple pidättää itsellään oikeuden muuttaa, keskeyttää tai poistaa mitä tahansa palveluita tai estää pääsy niihin milloin tahansa. Apple ei missään olosuhteissa ole vastuussa näiden palveluiden poistamisesta tai käytön estämisestä tai päivityksien, huollon, takuun tai teknisen tai muun tuen antamisesta palveluille. Apple voi myös aina rajata tai muutoin rajoittaa palvelun käyttöä tai siihen pääsyä ilman ilmoitusta tai korvausvelvollisuutta.  Ymmärrät ja hyväksyt, että Apple voi oman harkintansa mukaan milloin tahansa perua tai poistaa pääsysi mihin tahansa Kehitysohjelmiston tarjoamaan tai sen kautta käytettävään palveluun.

6. Sopimuksen päättyminen. Tämä Lisenssi on voimassa kunnes toisin päätetään. Jos Lisenssin ehtoja ei noudateta, Lisenssin alaiset oikeutesi päättyvät automaattisesti tai niiden voimassaolo lakkaa ilman erillistä ilmoitusta Applelta. Lisäksi Apple varaa oikeuden päättää tämän lisenssin, jos Applen käyttöjärjestelmästä tai Kehitysohjelmistosta julkaistaan uusi versio, joka ei ole yhteensopiva tämän Kehitysohjelmiston version kanssa. Lisenssin voimassaolon päättyessä Kehitysohjelmiston käyttö on lopetettava ja kaikki Kehitysohjelmiston osittaisetkin kopiot on hävitettävä. Tämän Lisenssin kohdat 2B, 2C, 4, 5B, ja 6-13 pysyvät voimassa myös Lisenssin päättyessä mistä tahansa syystä.

7. Vastuuvapautus. 
A.	YMMÄRRÄT JA HYVÄKSYT, ETTÄ SIINÄ MÄÄRIN KUIN SOVELLETTAVA LAKI SEN SALLII, KEHITYSOHJELMISTON JA KEHITYSOHJELMISTON KAUTTA SUORITETTAVIEN TAI KÄYTETTÄVIEN PALVELUIDEN KÄYTTÖ, TYYDYTTÄVÄ LAATU, SUORITUSKYKY, TARKKUUS JA TOIMINTA OVAT SINUN OMALLA VASTUULLASI. 

B.	SIINÄ MÄÄRIN KUIN SOVELLETTAVA LAKI SEN SALLII, KEHITYSOHJELMISTO JA PALVELUT TOIMITETAAN ”SELLAISINA KUIN NE OVAT” JA ”SELLAISINA KUIN NE OVAT SAATAVILLA” MAHDOLLISINE VIRHEINEEN JA ILMAN MINKÄÄNLAISIA TAKUITA, JA APPLE JA APPLEN LISENSOIJAT (JOITA KOHDISSA 7 JA 8 KUTSUTAAN YHTEISNIMITYKSELLÄ ”APPLE”) VAPAUTTAVAT ITSENSÄ SUORASTA, VÄLILLISESTÄ JA LAKISÄÄTEISESTÄ TUOTE- JA MUUSTA VASTUUSTA KEHITYSOHJELMISTON JA PALVELUIDEN SUHTEEN MUKAAN LUKIEN KAUPPAKELPOISUUS, LAADUN TYYDYTTÄVYYS, SOVELTUVUUS TIETTYYN TARKOITUKSEEN, VIRHEETTÖMYYS, KÄYTÖN HÄIRITSEMÄTTÖMYYS JA KOLMANSIEN OSAPUOLTEN OIKEUKSIEN LOUKKAAMATTOMUUS. 

C.	APPLE EI TAKAA, ETTÄ KYKENET NAUTTIMAAN KEHITYSOHJELMISTOSTA JA PALVELUISTA, ETTÄ KEHITYSOHJELMISTON SISÄLTÄMÄT TOIMINNOT TAI SEN SUORITTAMAT TAI TARJOAMAT PALVELUT TÄYTTÄVÄT VAATIMUKSESI, ETTÄ KEHITYSOHJELMISTON TAI PALVELUIDEN TOIMINTA ON KESKEYTYMÄTÖNTÄ TAI VIRHEETÖNTÄ, ETTÄ MITKÄÄN PALVELUT OVAT KÄYTÖSSÄ JATKOSSAKIN, ETTÄ KEHITYSOHJELMISTO JA PALVELUT ON YHTEENSOPIVIA TAI TOIMIVAT MUIDEN VALMISTAJIEN OHJELMISTOJEN, OHJELMIEN TAI PALVELUIDEN KANSSA TAI ETTÄ KEHITYSOHJELMISTON TAI PALVELUIDEN VIRHEET TULLAAN KORJAAMAAN. TÄMÄN KEHITYSOHJELMISTON ASENNUS SAATTAA VAIKUTTAA KOLMANSIEN OSAPUOLTEN OHJELMISTOJEN, SOVELLUSTEN TAI PALVELUIDEN SEKÄ MUIDEN APPLEN TUOTTEIDEN TAI PALVELUIDEN KÄYTETTÄVYYTEEN.

D.	KEHITYSOHJELMISTOA JA PALVELUITA EI OLE SUUNNITELTU KÄYTETTÄVIKSI TILANTEISSA TAI YMPÄRISTÖISSÄ, JOISSA KEHITYSOHJELMISTON TAI PALVELUIDEN TOIMINTAHÄIRIÖ TAI AIKAVIIVE TAI NIIDEN TARJOAMAN SISÄLLÖN, DATAN TAI TIETOJEN VIRHE TAI EPÄTARKKUUS SAATTAA AIHEUTTAA KUOLEMAN, HENKILÖVAHINGON TAI VAKAVAN FYYSISEN TAI YMPÄRISTÖHAITAN, MUKAAN LUKIEN RAJOITUKSETTA YDINENERGIA-ALAN TOIMINTA, LENTOKONEEN NAVIGOINTI- TAI TIETOLIIKENNEJÄRJESTELMÄT, LENNONJOHTOJÄRJESTELMÄT, ELINTOIMINTOJA YLLÄPITÄVÄT JÄRJESTELMÄT JA ASEJÄRJESTELMÄT. 

E.	MIKÄÄN APPLEN TAI APPLEN VALTUUTTAMAN EDUSTAJAN ANTAMA SUULLINEN TAI KIRJALLINEN TIETO TAI OHJE EI LUO TAKUUTA. JOS KEHITYSOHJELMISTO TAI PALVELUT TODETAAN VIALLISIKSI, SINÄ OLET VASTUUSSA KAIKISTA HUOLTO- JA KORJAUSKULUISTA. KOSKA JOILLAKIN OIKEUSTOIMIALUEILLA EI SALLITA VÄLILLISTEN TAKUIDEN POISSULKEMISTA TAI SOVELLETTAVIEN KULUTTAJAN LAKISÄÄTEISTEN OIKEUKSIEN RAJOITTAMISTA, EDELLÄ MAINITTU EI EHKÄ KOSKE SINUA. 

8. Vastuun rajoitus. SOVELLETTAVAN LAIN SALLIMISSA RAJOISSA JA HUOLIMATTA VASTUUTEORIASTA (SOPIMUKSEN, RIKKOMUKSEN TAI MUUN OSALTA) TAI SIITÄ, ETTÄ APPLEA OLISI VAROITETTU KYSEISEN VAHINGON MAHDOLLISUUDESTA, APPLE EI OLE MISSÄÄN TAPAUKSISSA VASTUUSSA MISTÄÄN HENKILÖVAHINGOISTA TAI SUORISTA, EPÄSUORISTA TAI VÄLILLISISTÄ VAHINGOISTA MUKAAN LUKIEN RAJOITUKSETTA VOITTOJEN MENETYKSET, TIEDON VIOITTUMINEN TAI HÄVIÄMINEN, KYVYTTÖMYYS LÄHETTÄÄ TAI VASTAANOTTAA TIETOJA, LIIKETOIMINNAN KESKEYTYMINEN TAI MUUT KAUPALLISET VAHINGOT TAI MENETYKSET, JOTKA JOHTUVAT KEHITYSOHJELMISTON TAI PALVELUIDEN TAI KEHITYSOHJELMISTON TAI PALVELUIDEN YHTEYDESSÄ KÄYTETTÄVIEN KOLMANSIEN OSAPUOLTEN OHJELMISTOJEN, SOVELLUSTEN TAI PALVELUIDEN KÄYTÖSTÄSI TAI KYVYTTÖMYYDESTÄSI KÄYTTÄÄ NIITÄ. KOSKA JOILLAKIN OIKEUSTOIMIALUEILLA EI SALLITA VASTUUN POISSULKEMISTA TAI RAJOITTAMISTA HENKILÖVAHINGOISSA TAI EPÄSUORISSA TAI VÄLILLISISSÄ VAHINGOISSA, EDELLÄ MAINITTU EI EHKÄ KOSKE SINUA. Missään tapauksessa Applen kokonaiskorvausvelvollisuus vahingoista (ellei sovellettavan lain vaatimus henkilövahinkotapauksissa poikkea tästä) ei ylitä viittäkymmentä Yhdysvaltain dollaria (50,00 USD). Edeltävät rajoitukset ovat voimassa myös silloin, jos yllä esitetty korvaus ei vastaa perimmäistä tarkoitustaan.

9. Vientisäätely. Sitoudut siihen, ettei Kehitysohjelmistoa saa käyttää ulkomailla tai viedä edelleen suorasti eikä epäsuorasti ulkomaille, ellei tähän ole erikseen annettu lupaa Yhdysvaltain ja sen oikeustoimialueen laissa, josta Kehitysohjelmisto on hankittu. Erityisesti mutta näihin rajoittumatta Kehitysohjelmistoa ei saa viedä tai jälleenviedä (a) Yhdysvaltojen vientikiellossa olevaan maahan tai (b) kenellekään U.S. Treasury Departmentin Specially Designated Nationals -luettelossa olevalle tai U.S. Department of Commerce Denied Person’s List- tai Entity List -luetteloissa mainituille. Kehitysohjelmistoa käyttämällä annat takuun siitä, ettet ole missään tällaisessa maassa tai luettelossa. Takaat myös, että et käytä Kehitysohjelmistoa mihinkään sellaiseen tarkoitukseen, joka on kielletty Yhdysvaltain laissa, mukaan lukien (mutta näihin rajoittumatta) ohjusten, ydinaseiden tai kemiallisten tai biologisten aseiden kehitys, suunnittelu, valmistus tai tuotanto.

10. Yhdysvaltain viranomaiset. Kehitysohjelmisto ja siihen liittyvä dokumentaatio ovat ”Commercial Items”, kuten termi on määritelty säädöksessä 48 C.F.R. §2.101, koostuen osista ”Commercial Computer Software” ja ”Commercial Computer Software Documentation”, kuten termit on määritelty säädöksessä 48 C.F.R. §12.212 tai 48 C.F.R. §227.7202, soveltuvin osin. Mikäli Lisenssin hankkija tai käyttäjä on Yhdysvaltain viranomainen, sovelletaan säädöksiä 48 C.F.R. §12.212 tai 48 C.F.R. §227.7202-1 - 227.7202-4, soveltuvin osin, niin, että, Commercial Computer Software ja Commercial Computer Software Documentation on lisensoitu (a) vain Commercial Item -tuotteina ja (b) samoilla näissä sopimusehdoissa ilmoitetuilla oikeuksilla, jotka koskevat kaikkia muita loppukäyttäjiä. Julkaisemattoman materiaalin oikeudet pidätetään Yhdysvaltojen tekijänoikeuslakien mukaisesti.

11. Sovellettava laki ja sopimuksen osien riippumattomuus. Tähän Lisenssiin sovelletaan Kalifornian osavaltion lakeja, lukuun ottamatta niihin sisältyviä lainvalintaa koskevia säädöksiä. Tämä Lisenssi ei kuulu United Nations Convention on Contracts for the International Sale of Goods -määräysten alaisuuteen. Jos toimivaltainen tuomioistuin mistä tahansa syystä päättää, että jotakin näiden käyttöehtojen osaa ei voida panna täytäntöön, muut tämän Lisenssin osat ovat edelleen voimassa.  

12. Kokonaissopimus ja kieli. Tämä Lisenssi muodostaa koko sopimuksen sinun ja Applen välillä tällä sopimuksella lisensoidun Kehitysohjelmiston käyttöä koskien ja korvaa kaikki aiemmat tai samanaikaiset samaa koskevat sopimukset. Lisenssin lisäykset tai muutokset eivät ole sitovia ilman kirjallista, Applen allekirjoittamaa hyväksyntää.  Osapuolet vahvistavat pyytäneensä, että tämä Lisenssi ja kaikki siihen liittyvät dokumentit laaditaan englanniksi. Les parties ont exigé que le présent contrat et tous les documents connexes soient rédigés en anglais.

13. Kolmansien osapuolten materiaali. 
A. Tietyt Kehitysohjelmiston komponentit ja Kehitysohjelmiston mukana tulevat, kolmannen osapuolen avoimen lähdekoodin ohjelmat ovat olleet saatavilla tai saattavat olla saatavilla Applen Open Source -verkkosivustolla (http://www.opensource.apple.com/) (yhteisnimitykseltään ”Avoimen lähdekoodin komponentit”). Sinä voit muokata tai korvata ainoastaan näitä Avoimen lähdekoodin komponentteja edellyttäen, että: (i) tuloksena olevaa muokattua Kehitysohjelmistoa käytetään yllä esitettyjen sallittujen käyttötapojen mukaisesti ja että (ii) tämän Lisenssin ehtoja sekä Avoimen lähdekoodin komponenttien käyttöä rajoittavia lisenssiehtoja noudatetaan. Apple ei ole velvollinen tarjoamaan päivityksiä, ylläpitoa, takuuta tai teknistä tai muuta tukea tai palveluita muokatulle Kehitysohjelmistolle. Hyväksyt, että jos Apple-laitteisto vikaantuu tai vaurioituu Kehitysohjelmiston Avoimen lähdekoodin komponenttien muokkaamisen seurauksena, viat ja vauriot eivät kuulu Applen laitteistotakuun piiriin.

B. Tietyt Kehitysohjelmiston sisältämät kirjastot ja muut kolmansien osapuolten ohjelmistot ovat vapaita ohjelmistoja, jotka on lisensoitu GNU General Public License (GPL) -lisenssillä tai GNU Library/Lesser General Public License (LGPL) -lisenssillä. Apple lähettää tällaisista vapaista ohjelmista täydellisen, tietokoneen luettavissa olevan lähdekoodikopion GPL- tai LGPL-lisenssin ehtojen mukaisesti maksutta lukuun ottamatta lähdekoodin tallentamisesta, käsittelystä ja lähetyksestä aiheutuvia kuluja, kun pyydät sitä kirjallisesti Applelta. GPL/LGPL-ohjelmistoa jaetaan siinä toivossa, että siitä on hyötyä, mutta ILMAN MITÄÄN TAKUITA, jopa ilman rajoitettua takuuta tuotteen KAUPPAKELPOISUUDESTA tai sen TYYDYTTÄVÄSTÄ LAADUSTA. Kehitysohjelmisto sisältää kopiot GPL- ja LGPL-lisensseistä.

C. Kehitysohjelmisto sisältää tiettyjä ohjelmistoja, jotka on lisensoitu IBM Public License Version 1.0 -lisenssillä (IPL) tai Common Public License Version 1.0 -lisenssillä (CPL). Kopio IPL- ja CPL-lisensoidun ohjelmiston lähdekoodista löytyy Applen Open Source -tallennuspaikasta. Katso Apple Open Source -sivuilta (<http://www.opensource.apple.com>/) tietoja siitä, miten voit hankkia lähdekoodin. IPL- JA CPL-OHJELMISTO TOIMITETAAN SELLAISENAAN, ILMAN MINKÄÄNLAISIA SUORASTI TAI EPÄSUORASTI ILMAISTUJA TAKUITA TAI VAKUUKSIA, MUKAAN LUKIEN TAKUUT TAI VAKUUDET OMISTUSOIKEUDESTA, OIKEUKSIEN LOUKKAAMATTOMUUDESTA, SOVELTUVUUDESTA KAUPANKÄYNNIN KOHTEEKSI TAI SOPIVUUDESTA TIETTYYN TARKOITUKSEEN, NIIHIN KUITENKAAN RAJOITTUMATTA.  APPLE, IBM TAI MUU IPL- TAI CPL-OHJELMISTON KEHITYKSEEN OSALLISTUNUT TAHO EI MISSÄÄN TAPAUKSESSA OLE VASTUUSSA MINKÄÄNLAISISTA SUORISTA, EPÄSUORISTA, SATUNNAISISTA, ERITYISISTÄ, RANGAISTUSLUONTOISISTA TAI VÄLILLISISTÄ VAHINGOISTA (MUKAAN LUKIEN VOITTOJEN MENETYKSET, NIIHIN KUITENKAAN RAJOITTUMATTA), RIIPPUMATTA AIHEUTUMIS- TAI VASTUULLISUUSTAVASTA JA SIITÄ PERUSTUVATKO NE SOPIMUKSEEN, ANKARAAN VASTUUSEEN VAI OIKEUDEN LOUKKAUKSEEN (MUKAAN LUKIEN HUOLIMATTOMUUS JA MUUT), JOTKA JOHTUVAT JOLLAKIN TAVALLA IPL- TAI CPL-OHJELMISTON KÄYTÖSTÄ TAI JAKELUSTA TAI TÄSSÄ ANNETTUJEN OIKEUKSIEN KÄYTÖSTÄ, VAIKKA TÄLLAISTEN VAHINKOJEN MAHDOLLISUUDESTA OLISI VAROITETTU.

EA1422
25.8.2016